באקדמיה למחול
באקדמיה למחול, נובמבר מתקתק; ואת עושה שפגט עמוק בחדרים הבהירים; ושום חלום כבר לא נראה לי מלוכלך; עכשיו כשאת מוארת כך, במבטם של אחרים; נובמבר מתקתק באקדמיה למחול; הגוף שלך עושה דברים; שלא עלו בדעתי; מראה, מראה שעל הקיר; מי היפה בכל העיר?; ליצן זקן ומסובך, אולי תרקוד איתי?; באקדמיה למחול פסנתר כנף שחור; חולם איתך על הצלחה ומרחף איתך דואט; ידיים מנוסות עוגבות על הקלידים; ואת, צחוקך המתפנק ומבטך המשתמט; נובמבר מתקתק...; באקדמיה למחול, נובמבר מתקתק; ואת עושה שפגט עמוק בחדרים הבהירים; גם איינשטיין הזקן היה אומר לך בוודאי; שהעולם שלך יקר, אבל הכל בו יחסי; שלא תתאכזרי לקרסוליים הדקים; שלא תתרחקי כל כך; שלא תתמוססי; מראה, מראה שעל הקיר; מי היפה בכל העיר?; ליצן זקן ומסובך, אולי תרקוד איתי?; מראה, מראה שעל הקיר; מי היפה בכל העיר?; ליצן זקן ומסובך, אולי תרקוד איתי?; 